HSL varoittaa: Bussit saattavat olla etuajassa

Helsingin seudulla liikennöivien bussien kunto on vuoden aikana kohentunut, kertoo tuore tutkimus. Armi Suojanen / Arkisto

toimitus

HSL-alueen bussien aikatauluissa on muutoksia ensi viikolla talviloman takia. Helsingin linjaa 91, Espoon linjoja 70 ja 71, seutulinjaa 565B, Vantaan linjoja 573 ja 588 sekä Sipoon linjoja 982, 984, 989, 992, 993 ja 994 ei liikennöidä ollenkaan 22.–26. helmikuuta.

Aikatauluihin plussalla (+) merkittyjä lähtöjä ei myöskään liikennöidä. Tällaisia lähtöjä on linjoilla 346, 737, 985, 986, 987 ja 996.

HSL muistuttaa, että pienempien liikenne- ja matkustajamäärien takia bussi saattaa saapua pysäkille etuajassa.

Pysäkeille ilmoitetut aikataulut kertovat bussin arvioidun ohitusajan. Ne perustuvat keskimääräisiin koko talviaikataulukauden toteutuneisiin ajoaikoihin.

Pitkillä linjoilla on ajantasauspysäkkejä, joita ei ohiteta etuajassa. Ajantasauspysäkit ovat paikoissa, joissa busseilla on tarpeeksi tilaa pysähtyä pidempään.